ابوذيات. و...ومضات الشاعر أيهاب المالكي
انه مشتاكلك كد ما الي جروح
اطيبهن واحس يفزن عناد
تدري شلون حالي لمن تروح ؟
مثل حال العراق بلايه بغداد
***
هسه انساك ماانساك بعدين
كل مرة انه اعذرك صارن هواي
اانه رديت منك شابع جروح
مثل مايشبع الغركان بالماي
***
جمال مو طبيعي حيرتني
ابضوة عينك علية حيرتني
كون انكلب يمك حيرتني
عليك التف لماتختنك بية
انه كبالك مصيبة منشدهه
روحي عللجرالي منشدهه
تدري جروح كلبي منشدهه
تطك وضمادهه تسويه شضية ؟
احس غيرت طبعك وانته ماهو
هذاك الراده كلبي وانته ماهو
امس طاحت دمعتي وانته ماهو
لان غيرك اجو سئبو علية .
اهلا كتلك بيروحي حللته
عقد وي كل شخص غيرك حللته
انشدك من خذت دمي حللته
شفت بي حبك مبين علية ؟
حرب بالي مع الحسبات جاون
وعلى روحي الهموم بجمر جاون
على اهله الحايط منيطيح جاوين
اذا فوك الغرب يراد ديه